Publication: Magyar Közlöny
Issue: MK-2003-133 (Year: 2003, Number: 133)
Era: 1990-2004
Section: 1996. évi CXXVI. törvény (a továbbiakban: Tv.) módosításáról rendelkezõ 1997. évi CXXIX. törvény 11. §-ának
Paragraph Index: 234

1. A támogatás célja 1.1. A Külügyminisztérium pályázatot hirdet a nemzetközi fejlesztési együttmûködési programok végrehajtásának támogatására. A pályázati projektnek a Kormány által 2001-ben elfogadott Nemzetközi Fejlesztési Együttmûködési Koncepció és a NEFE Tárcaközi Bizottság által 2003. július 29-én elfogadott Magyar NEFE Politika címû anyag által megfogalmazott célok megvalósulását kell elõsegítenie. A Koncepció és a Magyar NEFE Politika címû anyagok megtekinthetõk a www.kulugyminiszterium.hu internetes honlapon, valamint munkanapokon 9—16 óráig hozzáférhetõk a Külügyminisztérium Nemzetközi Fejlesztési Együttmûködési Fõosztály Titkárságán [1027 Budapest, Fõ u. 68. (METESZ épület) III. emelet 310. szoba]. 1.2. Támogatásban kizárólag olyan szervezetek részesülhetnek, melyek a nemzetközi fejlesztési együttmûködés területén tapasztalattal és megfelelõ tárgyi eszközökkel, szakemberekkel, külföldi kapcsolatokkal rendelkeznek. 1.3. Pályázat benyújtható: A) Irakra vonatkozóan a magyar gazdasági-politikai átalakulás tapasztalatainak átadása, az informatika, a mezõgazdaság, a vízgazdálkodás, az egészségügy, az infrastruktúra-tervezés, a környezetvédelem területén megvalósuló technikai együttmûködés (azaz oktatás, szakképzés, tapasztalat-átadás), illetve humanitárius segítségnyújtás jogcímén. (Részletesebb leírás található a Magyar NEFE Politika II. fejezetében.) Támogatást az 1.2. pontban meghatározott feltételeknek megfelelõ szervezetek közül az alábbiak igényelhetnek:

Source: https://magyarkozlony.hu/hivatalos-lapok/f5d69ae57bb3806e09f99cf1a12d09e643011e19/dokumentumok/7e7f7696bce4b7e671957367c6c486f808d253f3/letoltes